รัวสนั่นบ่อน เฮียตี้ ตาย 4 เจ็บ 2 ยังไม่รู้ตัวคนร้าย สับไกฆ่าสารวัตร
ยังไม่รู้ตัวมือปืนปริศนา คนในบ่อน เฮียตี้ พระราม 3 ลั่นไกฆ่า สารวัตรแม็กซ์ โรงพักแสมดำ ขณะที่ น.1 หลบนักข่าว รีบขึ้นรถกลับออกไปอย่างรวดเร็ว ส่วนตำรวจ สน.ทุ่งมหาเมฆ ท้องที่เกิดเหตุ มุ่งปมทะเลาะวิวาท ปัญหาส่วนตัวเมื่อเวลา 23.00 น. วันที่ 3 ส.ค.2563 พ.ต.ท.อาวุธ แก้วมณี สว.(สอบสวน) สน.ทุ่งมหาเมฆ รับแจ้งเหตุยิงกันเสียชีวิตและบาดเจ็บหลายราย เหตุเกิดภายในอาคารพาณิชย์ เลขที่ 501/237 ถนนพระราม 3 ซอย 66 แขวงช่องนนทรี เขตยานนาวา กทม. รุดไปตรวจสอบพร้อม พล.ต.ท.ภัคพงศ์ พงษ์เภตรา ผบช.น แพทย์เวรนิติเวช รพ.จุฬาลงกรณ์ เจ้าหน้าที่กองพิสูจน์หลักฐาน และอาสาสมัครมูลนิธิป่อเต็กตึ๊งที่เกิดเหตุเป็นตึกแถว 4 ชั้น 10 คูหา ที่ชั้นล่างทั้งหมดดัดแปลงทุบเชื่อมถึงกัน เป็นห้องโถงขนาดใหญ่ มีประตูใหญ่เข้าด้านหน้า 1 ประตู และประตูลับด้านข้างอาคารซ้าย 1 ประตู และด้านขวา 1 ประตู รอบนอกอาคารชั้นล่างมีกล้องวงจรปิดติดดูความเคลื่อนไหวหลายสิบตัว ส่วนชั้น 2-4 เป็นห้องพักที่อยู่อาศัยมีทางขึ้นอาคาร 2 ด้าน ด้านข้างอาคารซ้ายและขวา ที่เกิดเหตุอยู่ภายในห้องโถงขนาดใหญ่ชั้นล่าง เปิดเป็นบ่อนการพนันของ เฮียตี้ เจ้าหน้าที่ตำรวจนำโปลิศไลน์มากั้นประตูเข้าด้านหน้า ห้ามไม่ให้ผู้ไม่เกี่ยวข้องเข้าไปภายในอาคารจากการตรวจสอบภายใน พบผู้เสียชีวิต จำนวน 4 ราย เป็นชาย 2 ราย และหญิง 2 ราย นอนจมกองเลือดอยู่ที่พื้น หนึ่งในนั้นเป็นเจ้าหน้าที่ตำรวจชื่อ พ.ต.ต.วัทธเศรษฐ์ สำเนียงประเสริฐสว.(สอบสวน) สน.แสมดำ หรือสารวัตรแม็กซ์ เป็นนรต.รุ่น 65 มีบาดแผลถูกยิงเข้าที่ศีรษะ 1 นัด นอกจากนี้ยังมีผู้บาดเจ็บอีก 2 ราย ถูกนำส่งโรงพยาบาลใกล้เคียงจากการสอบสวนทราบว่าเมื่อช่วงเวลาประมาณ 4 ทุ่มกว่ามีเสียงปืนดังขึ้นจำนวนหลายนัดภายในบ่อนดังกล่าว ขณะนั้นมีผู้เล่นการพนัน ประมาณ 60 คน หลังจากเสียงปืนเงียบลง เป็นระยะเวลานานพอสมควร ก็ยังไม่มีเจ้าหน้าที่ตำรวจและเจ้าหน้าที่กู้ภัยมาในพื้นที่ ทำให้ชาวบ้านที่อยู่บริเวณนี้เกิดความหวาดกลัว และยังบอกว่าทางบ่อนขอให้มีการปิดข่าว และให้ขนของที่ผิดกฎหมายออกจากบ่อนแห่งนี้เบื้องต้นยังไม่รู้ตัวคนร้าย คาดว่าได้หลบหนีไปหลังก่อเหตุ สำหรับสาเหตุเบื้องต้นเกิดจากการทะเลาะวิวาท สันนิษฐานว่าอาจจะมีปัญหาเรื่องส่วนตัว อย่างไรก็ตามหลังเกิดเหตุ ผบช.น.ได้ลงพื้นที่ตรวจสอบจุดเกิดเหตุ แต่ภายหลังจากตรวจพื้นที่เสร็จ ได้ขึ้นรถกลับออกไปอย่างรวดเร็ว โดยหลบนักข่าวออกทางประตูลับด้านข้างและไม่ให้สัมภาษณ์กับผู้สื่อข่าวที่มารอจำนวนมากแต่อย่างใดผู้สื่อข่าวรายงานว่า บ่อนดังกล่าวมีผู้ทำบ่อนการพนันสับเปลี่ยนมาเช่าเปิดหลายรายแล้ว ล่าสุด เฮียตี้ มาเช่าเปิดเป็นบ่อนบาคาร่า พนันกำถั่ว ตั้งตู้เกมได้ไม่นานโดยย้ายบ่อนมาจากย่านคลองตัน ก่อนเกิดเหตุมีหนุ่มชาวจีน นำอาวุธปืนออกมาข่มขู่ทวงเงินคืนโวยวายว่าถูกโกงเงินที่เข้ามาเล่นเมื่อวันก่อน สารวัตรแม็กซ์คาดเป็นคนดูแลจึงเข้ามาเจรจา แต่ตกลงกันไม่ได้เกิดเหตุการณ์ยิงกันขึ้น.
ยังไม่รู้ตัวมือปืนปริศนา คนในบ่อน เฮียตี้ พระราม 3 ลั่นไกฆ่า สารวัตรแม็กซ์ โรงพักแสมดำ ขณะที่ น.1 หลบนักข่าว รีบขึ้นรถกลับออกไปอย่างรวดเร็ว ส่วนตำรวจ สน.ทุ่งมหาเมฆ ท้องที่เกิดเหตุ
ยิงกันในบ่อน,ยิงกันในบ่อนพระราม 3,บ่อนพระราม 3 ซอย 66,ยิงกันบ่อนพระรามสาม,บ่อนเฮียตี้,เหตุยิงกัน,วัทธเศรษฐ์ สำเนียงประเสริฐ,ข่าวทั่วไป